als_Latn dik_Latn sag_Latn
Rreth 40 mijë vëzhgues e komisionerë do të angazhohen në procesin e zgjedhjeve të parakoshme të Kosovës më 11 qershor me qëllim garantimin e votës dhe shmangien e fenomeneve të ndodhura në 2014 si vjedhja apo manipulimi.
Lajmi është bërë i ditur për mediat e Kosovës nga anëtarët e partive brenda Komisionit Qendror të Zgjedhjeve.
Sa i përket pagesës, ata bëjnë të ditur se vëzhguesit paguhen nga vetë partitë politike, kurse për komisionarët dhe stafin tjetër shpenzohet më shumë se gjysma e buxhetit të ndarë për procesin zgjedhor, i cili aktualisht është mbi 5 milionë euro.
Njëkohesisht, për garantimin e një procesi të sigurtë dhe pa incidente, policia e kosovës ka marrë të gjitha masat dhe ka hartuar planin e saj se si do të veprojë të dielën e 11 qershorit.
Sipas një deklaratë të saj të publikuar më herët, do të angazhohen një numër i mjaftueshëm i zyrtarëve policorë të profileve të ndryshme, që iu përkasin njësive të ndryshme brenda Policisë së Kosovës.
Ndërkaq përfaqësuesit e tri blloqeve garuese, koalicionit PDK-AAK-Nisma, koalicionit LDK-AKR-Alternativa dhe lëvizja “Vetëvendosje”, vijonë me fushatën zgjedhore në qytete të ndryshme të vendit me bindjen se do të dalin fitues në garën e 11 qershorit.
/Oranews.tv/
Të parët për lajmin e fundit. Ndiqni Oranews.tv në Facebook dhe në Twitter
als_Latn als_Latn als_Latn als_Latn als_Latn als_Latn ind_Latn als_Latn